Downloaded from YTS.MX
Official YIFY movies site: YTS.MX
‫לפני שנים רבות, המישורים של מזרח אפריקה‬ ‫היו ביתם של אבותינו הרחוקים.‬
‫מסיבות שאבדו עם הזמן,‬ ‫חלק מאותם אבות קדומים‬
‫החליטו לעזוב ופנו צפונה,‬
‫והפכו לניאנדרטלים.‬
‫עם הזמן, מספרם הלך וגדל.‬
‫השטחים שלהם נפרשו מרוסיה‬ ‫עד לחוף האוקיינוס האטלנטי.‬
‫שבטים קטנים המשוטטים‬ ‫ברחבי השטח הטבעי הפראי הנרחב הזה.‬
‫הם שרדו נגד הסיכויים‬ ‫במשך יותר מ-300,000 שנה,‬
‫עד שפתאום,‬
‫הם נעלמו.‬
‫שרידיהם שרדו רק במקומות ספורים,‬
‫ואחד השרידים המשמעותיים ביותר‬
‫נמצא במזרח התיכון.‬
‫תיבת אוצר ארכיאולוגית‬
‫הנסתרת עמוק בהרים של כורדיסטן,‬
‫מערת שאנידר.‬
‫מערת שאנידר‬
‫נחשבת לאחת המערות החשובות בעולם‬
‫בתקופה של הניאנדרטלים וההומו סאפיינס.‬
‫במקום בו חיים תמיד היו קיימים,‬
‫אולי נמצא תשובות לשאלות.‬
‫שאלות שעדיין נותרו בגדר תעלומה.‬
‫מי היו הניאנדרטלים?‬
‫מה הפך אותם למצליחים כל כך‬ ‫במשך כל כך הרבה זמן?‬
‫ולמה, בסופו של דבר, הם נעלמו?‬
‫- סודות האדם הקדמון -‬
‫מערת שאנידר נמצאת לרגלי הרי ברדוסט,‬
‫אבל כשאומרים "לרגלי",‬ ‫לא מצטיירת התמונה הנכונה.‬
‫זה מרגיש הררי.‬ ‫פני השטח משוננים ותלולים למדי.‬
‫מערת שאנידר מרשימה‬ ‫מעצם ממדיה וסדר הגודל שלה.‬
‫חייבים להגיע אליה מלמטה, וזה מרשים ביותר.‬
‫היא מאוד גדולה.‬
‫יש לה פתח רחב מאוד, אז היא מאוד מוארת.‬
‫יש סיסיים שעפים מעל הראש,‬
‫עיטים חגים מעל וזאבים מייללים בלילה.‬
‫זה... מקום מדהים.‬
‫ולהיות מי שגם זוכה לחפור שם...‬
‫- ד"ר אמה פומרוי‬ ‫פלאואנתרופולוגית -‬
‫זה מאוד יוצא דופן.‬
‫אמה היא חלק מצוות של ארכיאולוגים בריטים‬
‫שהוזמנו על ידי עמיתיהם הכורדים‬ ‫כדי להמשיך את העבודה במערה.‬
‫מערת שאנידר מאוד אייקונית‬ ‫בהיסטוריה של חקר האדם הניאנדרטלי,‬
‫והיה לה תפקיד מרכזי מאוד‬ ‫בשינוי החשיבה שלנו‬
‫לגבי מה שהנחנו שעשו הניאנדרטלים,‬ ‫איך הם היו ולמה הם היו מסוגלים.‬
‫המטרה של הפרויקט החדש‬
‫היא להשתמש בכל המגוון‬ ‫של מדע ארכיאולוגי שזמין לנו כעת‬
‫על מנת לשפוך אור חדש‬ ‫על התנהגות הניאנדרטלים.‬
‫לא נערכו חפירות בתעלה‬ ‫מאז שנות ה-60 של המאה ה-20.‬
‫ומאז אותה תקופה,‬
‫האופן בו אנו חושבים‬ ‫על הקרובים האנושיים הכי קרובים אלינו‬
‫השתנה משמעותית.‬
‫אנחנו עדיין משתמשים במילה "ניאנדרטלי"‬ ‫כדי לתאר מישהו די טיפש.‬
‫זו עדיין מילת גנאי בשפה הרווחת,‬
‫"הוא ממש ניאנדרטל."‬
‫ארכיאולוגית, מתגלה שהם‬ ‫יותר ויותר דומים להומו סאפיינס,‬
‫והרבה מהשינוי הזה בחשיבה‬
‫הגיע במקור בזכות העבודה‬ ‫שערך ראלף סולקי כאן, במערת שאנידר.‬
‫- עיראק -‬
‫ראלף סולקי נולד בשנת 1917.‬
‫הוא מת לפני מספר שנים בשיבה טובה.‬
‫הוא היה מאוד קשוח.‬
‫הוא דרך על מוקש יבשה במלחמת העולם השנייה,‬
‫ושרד באורח פלא.‬
‫ברור שהוא היה אדם מאוד יוצא דופן.‬
‫לא לגמרי ברור לי‬ ‫איך בדיוק הוא שמע על שאנידר,‬
‫אבל הוא הגיע לכאן ועבד כאן‬ ‫במשך חמש עונות בין 1951 ל-1960.‬
‫- מערת שאנידר 1957 -‬
‫הוא חפר תעלה שנעה מצפון לדרום‬ ‫וכיסתה את רוב רצפת המערה.‬
‫הסיבה שהאתר הפך לנודע כל כך‬
‫היא שהוא מצא עשרה גברים,‬ ‫נשים וילדים ניאנדרטלים.‬
‫- עבדולה ברזאני -‬
‫בזמנו,‬
‫היינו צעירים.‬
‫הייתי בערך...‬
‫בן 17, 18.‬
‫הדוקטור לימד אותנו.‬
‫הרבה אבנים יצאו מהמערה ההיא. אבנים גדולות.‬
‫הם השתמשו בחומרי נפץ.‬
‫הם מצאו את השלדים הניאנדרטליים.‬ ‫זה היה עניין גדול.‬
‫הצלעות והעצמות שלהם היו עבות.‬
‫הראשים שלהם היו מאוד גדולים.‬
‫כפות הידיים שלהם...‬
‫כל דבר לגביהם היה מדהים.‬
‫זאת הייתה התגלית הגדולה הראשונה של סולקי.‬
‫הוא קרא לה "שאנידר 1".‬
‫שלד של מין שונה מאוד משלנו.‬
‫מבנה הגוף שלהם איתן יותר.‬
‫יש להם רכסי גבות גדולים‬ ‫וגולגולת בצורה שונה,‬
‫ולנו יש גולגולת מאוד מעוגלת.‬
‫הם חסונים.‬
‫אנחנו מניחים שהייתה להם שפה כלשהי.‬
‫ככל שאנחנו יודעים עליהם יותר,‬
‫כך נהיה ברור יותר שהם היו מורכבים בהרבה‬
‫ממה שחשבנו לפני 40-50 שנה.‬
‫אנחנו קוראים לזה עץ החיים.‬
‫כל אדם וכל בעל חיים‬
‫הופך להיות ענף בעץ החיים הזה.‬
‫- עבדולוואהאב סולימאן חסן‬ ‫ארכיאולוג -‬
‫- הנהלת עתיקות ומורשת בסוראן -‬
‫אנחנו אחד הענפים,‬ ‫והניאנדרטלים היו ענף אחר.‬
‫איפשהו לאורך הדרך, נפרדנו.‬
‫אני באמת מרגיש‬
‫שאני יושב על השרידים של קרובי משפחה שלי.‬
‫כרגע אנחנו נמצאים כארבעה וחצי מטרים‬ ‫מתחת לפני השטח של המערה.‬
‫אז האזור הזה בערך בן 45,000 שנה.‬
‫זה המפלס בו נמצא‬ ‫אתר הקבורה או ההפקדה של שאנידר 1.‬
‫- שאנידר 1 -‬
‫- מת לפני 45,000 שנה -‬
‫הייתה לו פציעה בצד ימין של הראש.‬
‫אבל גם בעין השמאלית,‬
‫מה שאולי הותיר אותו עיוור בעין הזאת,‬
‫ואולי זה היה קשור‬ ‫לכמה מהפציעות האחרות שלו.‬
‫הוא היה גם משותק בזרוע ימין שלו...‬
‫שנשברה ביותר ממקום אחד,‬
‫אבל נראה שגם שהחלק התחתון שלה‬ ‫נכרת בכוונה או בטעות,‬
‫אז בעיקרון לא הייתה לו‬ ‫זרוע ימנית מעל המרפק.‬
‫היו פציעות נוספות.‬ ‫הוא סבל מדלקת פרקים חמורה למדי בברך.‬
‫שברים בעצמות בכף הרגל.‬
‫אז יכול להיות שמבחינת ציד, למשל,‬
‫הוא לא היה מסוגל לצוד באופן הטיפוסי,‬
‫אבל הוא הצליח לשרוד עד גיל מבוגר יחסית.‬
‫ההשלכות של הממצא החדש היו עמוקות.‬
‫לתגלית של שאנידר 1‬ ‫היה פוטנציאל להוות שינוי ענק,‬
‫כי היא הציעה שאולי היה יסוד‬ ‫של טיפול וחמלה בחברה הניאנדרטלית.‬
‫נמצאה כאן ראיה לפרט שנפצע בצורה חמורה‬ ‫וזכה לתמיכה של השבט שלו.‬
‫וזמן קצר לאחר מכן סולקי מצא גופה נוספת,‬ ‫עם סיפור לא פחות מדהים.‬
‫- שאנידר 3 -‬
‫- מת לפני 45,000 שנה -‬
‫שאנידר 3 היה זכר בוגר נוסף,‬
‫וגם הוא סבל מפציעות,‬
‫כולל מה שנראה כמו פציעה חמורה בצלעות.‬
‫תזכורת בולטת לצד האלים‬ ‫של החיים בתקופה הנאוליתית.‬
‫באופן מדהים, במקומות אחרים במערה‬ ‫נמצאו שרידים נוספים,‬
‫אשר מציעות רמז לגורלו של שאנידר 3.‬
‫אלה כמה מהעצמים שנמצאו במערת שאנידר.‬
‫החתיכה הגדולה היא מה‬ ‫שאנו קוראים לו "ליבה". ליבה היא חלוק נחל.‬
‫חלוקי נחל הם בעיקרון‬ ‫אבנים עגולות שניתן למצוא בנהר.‬
‫הניאנדרטל לקח אותה‬ ‫מתוך כוונה להוריד ממנה חלקים,‬
‫או כדי שזה יהפוך לכלי עבודה בעצמו,‬ ‫או כדי שהחלקים שירדו,‬
‫להם אנחנו קוראים "שבבים",‬ ‫ישמשו ככלי עבודה.‬
‫האבנים האלה זמינות בנהר זאב,‬ ‫שנמצא כשלושה קילומטרים לכיוון הזה.‬
‫אז אני מנסה להכין משהו שדומה לראש חנית.‬
‫בעיקרון, מה שאני עושה‬
‫זה ללכת לאורך הקצה‬
‫ולהוריד חתיכות קטנות יותר.‬
‫בכך שאני עושה זאת,‬ ‫אני למעשה משחיז את האבן.‬
‫לא הורדתי הרבה,‬ ‫אבל אפשר לראות שהיא כבר חדה למדי.‬
‫אז הכנה של חוד חנית כזה,‬ ‫כמו שראיתם, לוקחת לי חמש-שש דקות.‬
‫זה נשק קטלני ביותר בידיים הנכונות,‬
‫של מישהו שמבין מה הוא עושה‬ ‫ומה הוא מחזיק ביד.‬
‫אחד הדברים המעניינים עם שאנידר 3‬
‫הוא שהיה לו פצע ניקוב.‬
‫זה רומז שקצה חנית האבן הזאת,‬ ‫או מה שזה לא היה,‬
‫נכנס למרחק לא קטן בתוך כלוב הצלעות.‬
‫אולי הוא ניקב את הריאה וגרם לחזה אוויר.‬
‫הפצע בצלעות תואם לקליע.‬
‫אפשר לדמיין חנית שמושלכת.‬
‫אולי זאת תאונת ציד.‬
‫אולי זאת אלימות בין אנשים.‬
‫מה שניתן לומר בוודאות‬ ‫זה שהיה לו את הפצע הזה,‬
‫ושהוא שרד במשך זמן מה.‬
‫אולי זה רומז שהוא זכה לתמיכה כלשהי‬ ‫שעזרה לו לשרוד את הפציעה.‬
‫על אף שהם נפצעו בצורה חמורה,‬ ‫נראה ששאנידר 3 ושאנידר 1‬
‫זכו לטיפול מצד האנשים שסביבם.‬
‫זה היה מבט חדש ורדיקלי על חיי הניאנדרטלים.‬
‫ובמקום אחר,‬
‫ראיות נוספות להתנהגותם נמצאו במערה‬
‫רחוקה משאנידר, לכיוון צפון-מערב.‬
‫- זאגרב‬ ‫קרואטיה -‬
‫כל ראיה חדשה שמתגלה לגבי האדם הניאנדרטלי‬
‫מראה עד כמה הם אנושיים.‬
‫אבל ההתנהגות שלהם הייתה שונה מזו שלנו.‬
‫הם חיו בעולם שונה לגמרי מהעולם שלנו.‬
‫זה חלק מאוסף קראפינה.‬
‫הם בני כ-130,000 שנה,‬
‫וזה אוסף הניאנדרטלים הגדול ביותר‬ ‫שנמצא באתר אחד.‬
‫אנחנו מעריכים שיש כאן כ-80 ניאנדרטלים.‬
‫לא נמצאו גופות שלמות שלהם קבורות,‬
‫רק שברים מכל אחד מהפרטים האלה.‬
‫זה מאוד יוצא דופן.‬
‫- דבורקה ראדובצ'יץ' -‬
‫- אוצרת אוסף קראפינה‬ ‫מוזאון הטבע הלאומי של קרואטיה -‬
‫בין העצמות של קראפינה,‬ ‫בין אם עצמות גולגולת או עצמות אחרות,‬
‫ניתן לראות הרבה סימני חיתוך מעשה ידי אדם.‬
‫זאת עצם שוקה,‬
‫ויש אפשרות שהיא נשברה בכוונה, שהיא נופצה.‬
‫אפשר לראות כאן גם סימני חיתוך,‬ ‫ואפילו כמה סימנים אחרים.‬
‫אחת הסיבות האפשריות לנפץ עצם ארוכה‬
‫היא שמדובר במעין כלי קיבול למח עצם.‬
‫זאת עצם שוקית,‬
‫עליה ניתן לראות סימנים מעניינים אחרים,‬ ‫על פני העצם.‬
‫סביר להניח שהם נוצרו כשמישהו גירד‬
‫את הבשר שנשאר על העצם‬ ‫או את רקמת השריר שנשארה על העצם,‬
‫בדיוק כמו שאנחנו עושים‬ ‫עם עצמות העוף שלנו בארוחת צהריים.‬
‫כשאת שומעת שהם אכלו זה את זה,‬ ‫את מייד בהלם.‬
‫אבל יש גם את השאלה, "איזה סוג של קניבליזם?‬
‫"מה הייתה המשמעות עבורם?"‬
‫תראי, זה חותך ממש כמו סכין מטבח.‬
‫זה נראה כמעט נטול מאמץ.‬ ‫-כן, ממש קל.‬
‫- ד"ר אניקה אורוס סרסן -‬
‫- שותפת מחקר‬ ‫האקדמיה הקרואטית למדעים ואמנות -‬
‫כשאנחנו משחזרים את כלי העבודה,‬ ‫את הדרכים בהן הם עשו דברים,‬
‫אנחנו מנסים להיכנס לראש של אותם אנשים,‬
‫ולהבין את התהליכים הקוגניטיביים‬ ‫שמאחורי הדברים.‬
‫מה ששונה זה שאנחנו מוצאים‬ ‫סימני חיתוך קרוב למפרקים.‬
‫ומה שמוזר בשרידי האדם בקראפינה‬
‫הוא שהם קיימים לכל אורך העצמות הארוכות,‬
‫כאילו מישהו מגרד אותן באופן מתמשך.‬ ‫-כן.‬
‫אני לא מסוגלת לדמיין את עצמי‬ ‫עושה את זה למישהו שאני מכירה.‬
‫זאת גולגולת קראפינה 3 המפורסמת.‬
‫זו דוגמת הגולגולת השלמה ביותר‬
‫בכל האוסף, והיא היחידה שיש לה פנים.‬
‫אנחנו מאמינים שזאת הייתה נקבה.‬
‫ניאנדרטלית צעירה בשנות ה-20 לחייה.‬
‫מה שמאוד מעניין זה שבעצם המצח‬
‫יש שורה של כ-40 סימני חיתוך.‬
‫יש נחישות‬
‫למי שמבצע באיטיות 40 סימני חיתוך‬ ‫מאוד קרובים זה לזה.‬
‫גם אם הם אכלו את העצמות האלה,‬
‫אני לא חושבת שזה היה כי הם גוועו ברעב.‬
‫זאת למעשה התנהגות מורכבת ביותר.‬
‫אולי באכילת הבשר של האדם שהם הכירו,‬
‫הם רצו להשיג מעלה כלשהי,‬
‫משהו שהם העריכו‬ ‫באדם איתו הם חלקו את חייהם.‬
‫בדוגמאות האתנוגרפיות שאנחנו מכירים,‬
‫עד לאחרונה, אנשים אכלו את אהוביהם‬
‫כי בעצם אכילת בשרם הם ניסו לקחת משהו‬
‫שיוכל להמשיך לדורות הבאים,‬ ‫כמו מעין מורשת כלשהי.‬
‫אני לא יכולה לומר שזה בדיוק היה הכוח המניע‬
‫מאחורי ההתנהגות הזאת של הניאנדרטלים,‬ ‫אבל זאת עוד אפשרות.‬
‫אופן ההתייחסות של הניאנדרטלים למתים שלהם‬ ‫מראה לנו את מורכבות המחשבה שלהם.‬
‫ואין מקום בו ניתן להבין זאת טוב יותר‬
‫מאשר בתגלית המפורסמת ביותר של ראלף סולקי,‬
‫שאנידר 4, או מה שנודע כ"קבורת הפרחים".‬
‫עכשיו, במערה הזאת‬
‫מצאנו תשעה ניאנדרטלים,‬
‫ושניים מהם חשובים ביותר.‬
‫מספר אחת נמצא שם, בעומק של כחמישה מטרים...‬
‫- פרופסור ראלף סולקי‬ ‫מערת שאנידר, 1994 -‬
‫ועוד אחד כאן, שאנידר 4,‬ ‫נמצא בעומק של כשבעה מטרים.‬
‫ראלף סולקי היה‬ ‫אחד הארכיאולוגים הגדולים בעולם.‬
‫אין שום ספק בכך,‬ ‫והוא היה מספר סיפורים גדול.‬
‫נראה שזה מצביע, אולי,‬ ‫על סימנים ראשונים של התפתחות רוחנית,‬
‫ואולי על התעוררות ראשונה של דת.‬
‫- שאנידר 4 -‬
‫- "קבורת הפרחים" -‬
‫קבורת הפרחים היה רגע רב השפעה...‬
‫- מת לפני 75,000 שנה -‬
‫מכיוון שזה היה ניאנדרטל שלם,‬ ‫מה שהיה דבר נדיר ביותר.‬
‫והוא נדגם לאבקה,‬
‫מה שבזמנו היה דבר קיצוני למדי לעשות.‬
‫מצאנו אבקנים שהוצאו מהקרקע,‬
‫משהו כזה,‬
‫והאבקנים הללו מצביעים‬ ‫על שמונה סוגים של פרחים‬
‫שלדעתנו נקברו יחד עם הפרט.‬
‫הוא לא מרחיק לכת עד כדי להגיד,‬ ‫"הם ערכו טקס לוויה",‬
‫אבל לשם הפרוזה לוקחת אותך.‬
‫"מישהו בעידן הקרח האחרון התהלך בהרים‬
‫"ועסק במשימה הנוגה של איסוף פרחים."‬
‫התפיסה הציבורית לגבי הניאנדרטלים‬ ‫תמיד הייתה שהם חיו חיים מכוערים,‬
‫שהם היו מכוערים,‬ ‫שלא היו להם רגשות מעודנים,‬
‫שלא הייתה להם חשיבה עליונה.‬
‫וכאן יש לנו פרטים אכפתיים ורגישים.‬
‫וזה הגיע לכל העמודים הראשיים בעיתונים,‬
‫כי יש כאן ניאנדרטליים שבורי לב‬
‫שאוספים צמחים מההרים שמסביב‬ ‫כדי לכבד את מתיהם.‬
‫כאן היו "אנשי הפרחים" הראשונים,‬
‫תגלית לחלוטין חסרת תקדים בארכיאולוגיה.‬
‫בשנה מאז התגלית של שאנידר 4,‬
‫תאוריית קבורת הפרחים חטפה ביקורת.‬
‫מישהו שחוקר מריונים,‬
‫שהם יונקים מתחפרים קטנים,‬ ‫דומים קצת לאוגר עם זנב,‬
‫גילה שהמריונים לקחו פרחים למחילות שלהם‬ ‫כדי לאכול אותם.‬
‫זאת הייתה מכה קשה במובנים רבים,‬
‫במיוחד מפני שסולקי הבחין‬ ‫במה שנראה כמו מחילות של בעלי חיים.‬
‫אבל לצוות יש ראיות חדשות‬ ‫שרומזות שסולקי בכל זאת צדק חלקית.‬
‫בשטח הזה יש חיות כמו צבועים וזאבים,‬
‫וגם נמרים, אפילו היום.‬
‫אם הם היו פשוט משאירים גופה,‬
‫כמעט בוודאות מישהו היה מגיע ואוכל אותה.‬
‫בעיקרון, אלה בני אדם שלמים שזה לא קרה להם.‬
‫במובנים מסוימים, הגנו על הגופות האלה.‬
‫ההערכה שלי, לפי ניחוש,‬ ‫היא שסביר להניח שהם לקחו ענפים‬
‫ויצרו מחסום לא נעים לחיות בר.‬
‫וחלקים מהצמחייה ומהאבקנים האלה‬ ‫נפלו לתוך כלוב הצלעות של הגופה,‬
‫כשהיא הפכה לשלד.‬
‫אני חושב שהסיפור של סולקי הוא סיפור נהדר.‬
‫אני חושב שהיום אנחנו מבינים מספיק פרטים‬
‫כדי לדעת שהסיפור הזה לא נכון,‬
‫בשום צורה.‬
‫אבל אני חושב שהרעיון‬ ‫של ניאנדרטלים שמטפלים במתים שלהם,‬
‫שאולי מגינים עליהם...‬
‫האמת שזה לא ממש רחוק,‬
‫במובנים מסוימים, ממה שהוא אמר.‬
‫ראלף סולקי גילה‬ ‫את קבורת הפרחים שלו ב-1960.‬
‫הוא תכנן לחזור בשנה שלאחר מכן,‬
‫אבל הוא לעולם לא יחפור שוב בשאנידר.‬
‫הכורדים הם שליטי ההרים הבלתי מעורערים,‬
‫שם הטנקים העיראקיים לא יכולים להגיע אליהם.‬
‫- מלחמת המפרץ‬ ‫1990-1991 -‬
‫לא מדובר בארצות הברית נגד עיראק.‬
‫בום! יש פגיעה.‬
‫מדובר בעיראק נגד העולם.‬
‫- מלחמת עיראק‬ ‫2003-2011 -‬
‫ככה נראים חילופי משטר.‬
‫סדאם הלך.‬
‫כשהיא חוטפת מנשק מודרני,‬
‫החיילים האלה מקיפים עכשיו‬ ‫את הח'ליפות האכזרית.‬
‫בתחילת העשור השני במאה ה-21,‬ ‫מכיוון שהמצב נרגע משמעותית...‬
‫המדינה האסלאמית פוגשת את סופה.‬
‫הממשלה הכורדית האזורית‬ ‫פנתה לפרופסור גרהאם בארקר‬
‫כדי להתחיל בחפירות חדשות במערת שאנידר.‬
‫לא ממש ציפינו למצוא שרידי ניאנדרטלים,‬
‫וזו לא הייתה מטרת הפרויקט.‬ ‫המטרה הייתה לחזק את העבודה שעשה סולקי.‬
‫אז זו הייתה הפתעה ענקית‬
‫כשבשנת 2018 חברי הצוות‬ ‫גילו את השלד הניאנדרטלי הראשון‬
‫שנמצא איפשהו במשך יותר מרבע מאה.‬
‫הדבר הראשון שהתגלה היה חלק מהגולגולת,‬
‫וזה היה מלהיב ביותר.‬ ‫זה היה חלק מארובת העין.‬
‫ויש לה מאפיינים ניאנדרטליים ברורים,‬
‫עם רכס הגבות הכבד בהרבה של הניאנדרטלים.‬
‫וממש מתחתיה הייתה הזרוע השמאלית,‬
‫שהייתה קצת מקופלת מתחת,‬ ‫לאורך הגוף, ותחובה מתחת לראש.‬
‫תיארוך מודרני מיקם אותה‬ ‫בין התגליות הישנות ביותר של סולקי.‬
‫- מת לפני 75,000 שנה -‬
‫אני חושבת שקצת קשה לנו‬ ‫להבין מה זה אומר לפני 75,000 שנה.‬
‫אם חושבים על הידוע לנו‬ ‫על ההיסטוריה הכתובה, זה נראה כמו זמן רב,‬
‫אבל למעשה זו רק טיפה בים‬ ‫מבחינת ההיסטוריה של המין שלנו.‬
‫כשחושבים על מה שקורה בעולם בתקופה ההיא,‬
‫הניאנדרטלים נעלמו,‬
‫בני אדם מודרנים יישבו את העולם,‬ ‫לטוב או לרע.‬
‫חקלאות, ערים,‬ ‫אורבניזם, קולוניאליזם אירופי.‬
‫- שטרות חופש -‬
‫הנוראיות של המאה ה-20.‬
‫לאורך כל האירועים הללו,‬
‫הוא ישב כאן...‬
‫או היא ישבה, שטוחה כמו פנקייק...‬
‫תחת מסה גדולה של סלעים.‬
‫ואנחנו מגיעים ומוצאים אותה,‬ ‫כנגד כל הסיכויים.‬
‫- שאנידר Z -‬
‫זו ללא ספק מציאה דורית.‬ ‫לחלוטין בלתי צפויה.‬
‫הגולגולת עצמה הייתה מעוכה מאוד.‬
‫למעשה כל הגולגולת נמעכה ושוטחה,‬
‫והיא הייתה בעובי של כשניים-שלושה ס"מ.‬
‫מאוד מקוטעת,‬
‫ומאוד עדינה.‬
‫אפילו מגע קל של מברשת‬ ‫יכול לגרום לדברים להתפורר וכמעט להיעלם,‬
‫אז חייבים לעבוד בזהירות רבה.‬
‫מה זו החתיכה הזאת?‬
‫זה החלק הקדמי של הלסת התחתונה,‬
‫ורוב השיניים התחתונות, אבל לא כולן.‬
‫הוצאנו אותה בחלקים קטנים,‬ ‫יחד עם כל המשקעים,‬
‫כדי שלא תתפרק.‬
‫זאת עבודה קפדנית מאוד, ומסיבה טובה.‬
‫יש לך רק ניסיון אחד.‬
‫ארכיאולוגיה, מטבעה, היא מאוד הרסנית.‬
‫ברגע שחופרים כדי להוציא משהו,‬ ‫אי אפשר לעשות זאת שוב.‬
‫אחר כך כל החבילות הקטנות האלה‬ ‫הובאו לבריטניה,‬
‫כדי שנוכל לחבר אותן.‬
‫- אוניברסיטת קיימברידג'‬ ‫בריטניה -‬
‫יש לנו צוות קטן, אבל מעולה.‬
‫אנשים שמגיעים מכל העולם.‬
‫אחרי ניקוי וחיזוק העצמות, היו לי החתיכות,‬
‫ויכולתי להתחיל לעבוד על השחזור,‬ ‫שהוא כמו מעין פאזל גדול.‬
‫- ד"ר לוסיה לופז-פולין -‬
‫- משמרת‬ ‫פרויקט מערת שאנידר -‬
‫החלק הראשון הוא החלק הקל.‬
‫ואז זה נעשה מסובך יותר.‬
‫יש צורך בסבלנות...‬
‫כי את מחזיקה בידיים פריט ייחודי מאוד.‬
‫זאת אחריות רבה.‬
‫אם הגולגולת תורכב מחדש,‬
‫חברי הצוות מקווים‬ ‫לשחזר את הפנים של שאנידר Z.‬
‫וחלק אחר בגולגולת מכיל רמזים נוספים.‬
‫היום אספתי את האבנית‬
‫שהצטברה על השיניים של שאנידר Z.‬
‫אבנית היא הקרמה שנוצרת על השיניים.‬
‫זה מה שרופא השיניים שלכם מסיר פעם בשנה.‬
‫היא נוצרת באופן טבעי בפה,‬
‫וכשהיא נוצרת,‬ ‫היא לוכדת את כל מה שמגיע לפה.‬
‫אז החומר הזה יכול לספק לנו הרבה מידע.‬
‫יש מעין נרטיב עיקש‬
‫לפיו הניאנדרטלים היו ציידים ברמה גבוהה,‬
‫שאכלו בשר עם בשר, עם בשר בצד.‬
‫רק בעשר-עשרים שנה האחרונות גילינו‬
‫שהניאנדרטלים אכלו גם צמחים.‬
‫לדעת איך להפוך משהו רעיל בצורתו הגולמית‬ ‫למשהו מזין ואכיל‬
‫זו מיומנות שצריך ללמוד לאורך חיים שלמים.‬
‫ואם אנחנו לוקחים‬ ‫מחפשי מזון מודרניים כדוגמה,‬
‫אז מי שהתמחו באיסוף ידע‬ ‫היו ככל הנראה נשים.‬
‫באמצעות שחזור של אילו צמחים‬ ‫אכלו הניאנדרטלים...‬
‫אולי נקבל הצצה לתפקיד הנשים בחברה שלהם.‬
‫לעולם לא נדע את הסיפור המלא שלהם,‬ ‫את השם שלהם,‬
‫את התקוות והחלומות שלהם.‬
‫אבל מלהיב להיות מעורבת בפרויקט‬
‫בו את הופכת‬ ‫אפילו שבריר קטן מחייהם לנראה שוב.‬
‫ואת תוהה, "מי האדם הזה?‬
‫"איך הוא היה? מה סיפור חייו?‬
‫"איך הוא הגיע לכאן?"‬
‫אני מאוד מתקשה לתרגם‬
‫את המראה של הגולגולת למראה של האדם.‬
‫כאן נכנסות לתמונה מיומנויות מדהימות‬ ‫של אנשים כמו האחים קניס.‬
‫- ארנהיים‬ ‫הולנד -‬
‫יש לנו כאן את הגולגולת‬ ‫שאמה שלחה לנו נתונים לגביה.‬
‫זו גולגולת כמעט שלמה,‬ ‫שלמה ויפה, והיא מודפסת,‬
‫אז עכשיו אפשר לראות אותו.‬ ‫-וואו.‬
‫אנחנו האחים קניס.‬
‫- אדרי קניס‬ ‫אמן שחזור פליאו -‬
‫האחים קניס הם זוג תאומים‬
‫שהאבולוציה האנושית מרתקת אותם.‬
‫תראה את האף הזה.‬
‫זה אף בעל מראה מאוד ניאנדרטלי,‬
‫אבל אפשר לראות שהצד השני של האף מאוד צר.‬
‫אנחנו משחזרים בני אדם קדומים שנכחדו.‬
‫אנחנו מנסים להראות לאנשים‬
‫איך יכול להיות שאבותיהם הקדמונים‬ ‫נראו בחיים האמיתיים.‬
‫עיניים גדולות, פנים גבוהות, אף קטן.‬ ‫-כן.‬
‫אתה יודע, כמו משקפיים. כמו משקפיים עצומים...‬
‫אם שמים מתחת את הלסת התחתונה, זה נראה כמו...‬
‫היינו גרועים מאוד בבית הספר.‬
‫לא קראנו הרבה.‬
‫הלכנו לספרייה וראינו‬ ‫כמה תמונות יפהפיות של ניאנדרטלים.‬
‫אנחנו מייד רואים שיניים שחוקות. מאמה-מיה!‬
‫מדהימות.‬ ‫-אופייניות לניאנדרטלים.‬
‫הם משתמשים בשיניים שלהם כמו במלחציים.‬ ‫-מלחציים. כמו כלי עבודה.‬
‫זה מרתק אותנו,‬
‫איך פנים של קוף יכולים להפוך לפנים של אדם.‬
‫מה שמרתק אותנו לגבי הניאנדרטלים‬ ‫הוא שיש להם אף גדול, עצום,‬
‫פנים תפוחים עצומים.‬
‫אף פעם במהלך האבולוציה האנושית‬ ‫לא נראו פנים גדולים ומוזרים כל כך.‬
‫אז נהדר לראות את זה.‬
‫אנחנו מקבלים בעיקר גולגולות.‬ ‫בדרך כלל הגולגולות מעוותות.‬
‫אנחנו נתקן את הגולגולות.‬ ‫נשלים אותן בעזרת שיטות פורנזיות.‬
‫כשהגולגולת מושלמת,‬ ‫אנחנו מוסיפים את עובי הרקמה,‬
‫את השרירים והבשר.‬
‫אנחנו ממלאים אותה במעין שכבת עור.‬
‫אני רוצה שהם יהיו דומים לבני אדם.‬
‫לא חייתיים מדי, דומים לבני אדם,‬ ‫אבל לא כמו קלישאה.‬
‫כן, אתה יכול לבוא.‬
‫אני מקווה שהרבה אנשים יסתכלו על הפרצוף הזה‬ ‫ואולי יצליחו לראות כמה הוא מוזר.‬
‫היו להם תווי פנים משונים ביותר.‬
‫וזה מדהים,‬ ‫כי גודל המוח שלהם דומה לזה שלנו.‬
‫הם אנושיים כמונו, אבל עדיין יש הבדלים,‬
‫וזה מרתק. למה הם שונים?‬
‫זו מעין אבולוציה מקבילה אלינו.‬
‫בסדר.‬ ‫-כן, בסדר. אוקיי.‬
‫ולמה אחד נעלם, ואחד עדיין חי?‬
‫זה מרתק. הם כמו "האנחנו האחרים".‬
‫היסטורית, אותם "אנחנו אחרים"‬
‫נחשבו לפחות חכמים מהמין שלנו.‬
‫רק ההומו סאפיינס‬ ‫הוא בעל דמיון, יצירתיות, כושר המצאה.‬
‫אבל דעה קדומה זו נופצה‬
‫על ידי מה שנמצא‬ ‫בתוך מערה צרפתית סודית ובאמת יוצאת דופן.‬
‫- ברוניקל‬ ‫צרפת -‬
‫ראשית, אנחנו נכנסים למרחב צר מאוד.‬
‫צריך להיות זהירים מאוד‬ ‫באופן בו נכנסים אליו.‬
‫צריך לדחוף את התיק לפניך.‬
‫ואז נכנסים לעולם אחר.‬
‫זה באמת לא טבעי להיכנס למערות.‬
‫אלה מקומות שאנשים פוחדים מהם.‬
‫ובמיוחד קרקעית המערות.‬
‫המערה נמצאת שם כבר הרבה מאוד זמן.‬
‫מיליון שנים, ככל הנראה.‬
‫גם זה משהו שמרגישים כשנכנסים לשם.‬
‫מעין סביבה שכבר ידעה היסטוריה ארוכה מאוד.‬
‫כשנכנסים קצת יותר לעומק,‬ ‫יש אגמים יפים ורגועים מאוד.‬
‫המערה מתעצבת על ידי מים‬
‫שמטפטפים פנימה‬ ‫ויוצרים זקיפים ונטיפים יפים מאוד.‬
‫מה שמאוד מעניין‬
‫זה שניתן לזהות ממש מעין דפוס.‬
‫הם יוצרים מעגלים.‬
‫זה לא משהו שרואים במערה טבעית.‬
‫היא מאוד מובנית.‬
‫הבנו שהיו טריקים אדריכליים.‬
‫אלמנטים קטנים שדוחקים את הזקיפים הגדולים.‬
‫הכול מובנה ונעשה מתוך מחשבה.‬
‫עבור ארכיאולוג, זה ייחודי למדי.‬ ‫אין לזה מקבילה.‬
‫במבנה המעגלי הכי גדול שם,‬
‫יש לנו אח יפה מאוד שבנוייה מזקיפים.‬
‫יש לנו כאן שינוי תרמי, אבל הוא לא היחיד.‬
‫יש לנו לא מעט...‬
‫אפשר להסכים שזאת האח.‬ ‫-זאת האח.‬
‫זאת האח.‬
‫אז יש לנו כאן כמה מקומות‬ ‫בהם בשלב כלשהו בערה אש.‬
‫מספר 38, שוב, לאורך המרכז.‬
‫זה קצת כמו מה שאנחנו עושים בקמפינג,‬
‫כשאנחנו לוקחים עצים‬ ‫ובונים מדורה בצורת טיפי,‬
‫בצורה מחודדת.‬
‫זה מלהיב מאוד, כי אפשר לראות שאריות פיח,‬
‫שינויים תרמיים.‬
‫יש פיח שחור מאוד, יש אדום, יש סגול.‬
‫מן הסתם, בכל האוכלוסיות המסורתיות‬ ‫או הפרה-היסטוריות,‬
‫אנחנו יודעים שלאש היה ערך סמלי.‬
‫אנחנו מוצאים על הקרקע‬ ‫חתיכות קטנות מאוד של עץ שרוף.‬
‫אז כנראה שהם נכנסו למערות עם לפידים.‬
‫אם אתה באמצע המערה בלי אור, זה מאוד מסוכן.‬
‫אז צריך לתקשר בצורה טובה מאוד.‬
‫צריך לשלוט היטב באש.‬
‫בתאורה.‬
‫אז הרעיון הראשון היה לתארך את המבנים האלה.‬
‫אלה הליבות של מערת ברוניקל,‬
‫והליבות האלה מספרות לנו למעשה‬ ‫על גיל המבנים האלה.‬
‫באמצעות למידה של שש ליבות שונות,‬
‫הצלחנו להגיע לגיל מדויק מאוד, 176,500 שנה.‬
‫האמת שזה היה ממש מדהים.‬
‫לפני מאה שבעים וחמישה אלף שנה באירופה,‬ ‫היו רק הניאנדרטלים.‬
‫ברוניקל היא המבנה‬ ‫העתיק ביותר בעולם שניתן לראות.‬
‫מרגש מאוד לראות את המבנים האלה,‬
‫במיוחד כשאת יודעת שהם ישנים כל כך.‬
‫השאלה שכל פעם חוזרת היא,‬
‫"בשביל מה המבנים האלה?"‬
‫נראה שהמעגל הוא העולם,‬
‫אז אפשר להימצא בתוך העולם,‬ ‫מחוץ לעולם, רעיונות כאלה.‬
‫במעגלים כאלה של ילידים אמריקאים,‬
‫אנשים מתחברים לישויות עליונות.‬
‫האם זאת ההתחלה של דת?‬
‫זאת שאלה קריטית, שקשה מאוד לענות עליה.‬
‫אז אנחנו נוטים יותר ויותר‬ ‫לראות בניאנדרטלים‬
‫אנושות קדומה בהרבה...‬
‫שחולקת יותר ויותר‬ ‫דברים משותפים עם האדם המודרני.‬
‫ולכן, עם ברוניקל,‬
‫חיזקנו את מערכת היחסים שיש לנו‬ ‫עם אב קדום מאוד.‬
‫המעגלים האניגמטיים בברוניקל הם חלק נהדר‬
‫בהערכה המחודשת המתמשכת לתרבות הניאנדרטלית...‬
‫שהחלה בשאנידר,‬
‫וממשיכה עד היום.‬
‫השנה מצאנו כמה חתיכות מבודדות‬
‫של מה שאנחנו חושבים שעשוי להיות שלד יחיד.‬
‫אולי מצאנו פרט נוסף.‬
‫יש את עצמות השכם השמאלית.‬
‫יש גם כף יד ימין שלמה יחסית.‬
‫מצאנו למעשה ארבע אצבעות,‬
‫פחות או יותר‬ ‫במקום בו הן אמורות להיות בגוף,‬
‫מה שנקרא מחוברות במפרקים.‬
‫השאריות החדשות נמצאות בין מקבץ גופות‬
‫הכולל את שאנידר 4 ואת שאנידר Z.‬
‫זה מלהיב מאוד,‬
‫כי זאת ראיה לכך שניאנדרטלים‬
‫מיקמו את מתיהם בנקודה מסוימת אחת.‬
‫האם יכול להיות שהם חוזרים‬ ‫לאותה נקודה בכמה מאורעות שונים,‬
‫שעשרות או אולי אלפי שנים מפרידים ביניהם?‬
‫אז את מתחילה לשאול,‬ ‫"האם זה רק צירוף מקרים,‬
‫"או שיכול להיות שזה משהו מכוון?‬
‫"ואם כן, למה? ומה מחזיר אותם לשם?"‬
‫כששאנידר Z נקברה,‬ ‫הייתה אבן מאחורי הגולגולת.‬
‫וזה מעניין, כי נראה שהיא לא שייכת לשם.‬
‫אז אחד הרעיונות שחשבנו עליהם‬
‫הוא האם יכול להיות‬ ‫שזה משהו שהניחו שם בכוונה?‬
‫דבר מעניין נוסף הוא‬ ‫שמהצד השני של הגופה יש גוש אבן אנכי גדול.‬
‫וברור שאם יש גושי אבן אנכיים גדולים‬ ‫שבולטים מתוך האדמה,‬
‫יש אפשרות שהם מתפקדים כסמן כלשהו.‬
‫אז נראה שפרטים מסוימים נקברו כאן,‬
‫וזאת הסיבה שהם חוזרים‬
‫לנקודה המסוימת הזאת,‬ ‫שמסומנת באבן מובחנת ביותר,‬
‫שנמצאת במערה מובחנת ביותר.‬
‫נראה יותר ויותר שראלף סולקי‬
‫גילה לראשונה שמערת שאנידר‬ ‫הייתה מקום מיוחד עבור הניאנדרטלים.‬
‫הם ממקמים גופות.‬
‫הם חיים בעולם בו‬ ‫הם חוזרים לכאן באופן קבוע וחיים כאן.‬
‫יכול להיות שמקבץ השאריות‬ ‫הוא ראיה לאתר קבורה ניאנדרטלי,‬
‫תגלית בעלת השלכות עמוקות.‬
‫האופן בו אנשים התייחסו למתיהם‬
‫יכול לספק לנו תובנות חשובות מאוד‬ ‫לגבי חשיבה, דמיון, רגש.‬
‫אולי הוא גם משקף‬ ‫את אופן המחשבה שלנו על המוות עצמו,‬
‫ועל השאלה, לדוגמה,‬ ‫אם אנחנו מאמינים שקיימים חיים לאחר המוות.‬
‫זה חלק מהבנה מתגברת‬ ‫לגבי מורכבות התרבות הניאנדרטלית.‬
‫אבל הם לא פה עכשיו.‬
‫אתרי הקבורה הם רק‬ ‫השרידים האחרונים להתנהגות הניאנדרטלית,‬
‫השמורים בתוך המערה המדהימה הזאת.‬
‫אבל אולי התעלומה הגדולה ביותר נותרת בעינה.‬
‫מדוע צורה של אנושות‬ ‫ששגשגה במשך 300,000 שנה נעלמה,‬
‫לפני 45,000 שנה?‬
‫המקום שאולי הכי טוב לחפש בו תשובות‬
‫שוכן לחופי הים התיכון,‬
‫באחד המעוזים האחרונים של הניאנדרטלים.‬
‫- גיברלטר -‬
‫אנחנו נמצאים על קצה צוק,‬
‫קרוב מאוד למה שחבר שלי כינה‬ ‫"עיר הניאנדרטלים".‬
‫כי זו שורה שלמה של מערות על המים,‬
‫בצד המזרחי של צוק גיברלטר.‬
‫מתחם מערת גורהאם מורכב משורה של מערות,‬
‫וכל המערות הללו מראות ראיות ברורות מאוד‬
‫לנוכחות והתיישבות של ניאנדרטלים‬ ‫לאורך תקופת זמן ארוכה.‬
‫יש לנו ראיות בנות לפחות 125,000 שנה.‬
‫הצוות גילה ראיות‬
‫לכך שהניאנדרטלים‬ ‫השתמשו במערות עד לפני 40,000 שנה.‬
‫לאורך 100,000 שנות קיומם האחרונות,‬
‫עולמם של הניאנדרטלים כל הזמן השתנה.‬
‫שינויי האקלים היו ברוטאליים.‬
‫היו עידני קרח מוקדמים יותר,‬
‫אבל האחרון היה הגרוע ביותר‬ ‫מבחינת הפגיעה שלו.‬
‫שכבת הקרח היבשתית הסקנדינבית התפשטה דרומה.‬
‫צרפת ומרכז אירופה‬ ‫היו קצת יותר מערבת-טונדרה.‬
‫זה באמת היה עולם אכזר מאוד.‬
‫הטונדרה לא הגיעה כל כך רחוק דרומה,‬
‫אבל עדיין היו שינויים ברורים.‬
‫כשהתנאים נעשים קרים מאוד,‬ ‫הרבה מים נלכדים כקרח,‬
‫בשכבות קרח יבשות, בקרחונים,‬ ‫וגובה פני הים יורד.‬
‫כשגובה פני הים היה נמוך משהוא היום,‬
‫זה חשף מישור גדול‬ ‫בו חיו כל מיני אוכלי עשב,‬
‫בו חיו ציפורים,‬
‫בו היו אגמים רדודים עם מים מתוקים.‬
‫הם ידעו בדיוק אילו מינים הם יכולים לאכול,‬
‫איפה למצוא אותם,‬ ‫ואיך להשתמש בהם בצורה הטובה ביותר.‬
‫אלה רק דגימות קטנות מאוד מכל העצמות‬
‫ומכל השרידים שמצאנו במערות.‬
‫יש לנו עשרות אלפי עצמים‬ ‫שמצאנו ב-30 השנים האחרונות.‬
‫הם אוכלים בעלי חיים שלא היינו מצפים להם,‬
‫ושבדרך כלל לא מקושרים לניאנדרטלים.‬
‫יש לנו ראיות לכך‬ ‫שהם היו יורדים לקו החוף הסלעי‬
‫ואוספים צלחיות.‬
‫למעשה, יש לי כאן צלחית‬
‫שעדיין תקוע בה כלי צור.‬
‫הניאנדרטל השאיר אותו פה.‬
‫אבל יש לנו גם את העצם הזאת,‬ ‫ששייכת לדולפין מצוי,‬
‫ויש עליה סימני חיתוך.‬
‫אולי הדולפין כבר היה מת על החוף,‬ ‫אבל הם הורידו ממנו את בשרו.‬
‫הם הסירו את הבשר כדי לאכול אותו.‬
‫הניאנדרטלים שגשגו באירופה‬ ‫במשך יותר זמן משאנחנו באירופה, זה בטוח.‬
‫בעיניי זה אומר שהם אינטליגנטים,‬
‫ושהם מבינים את הסביבה שלהם.‬
‫במובן הזה, הם הצליחו מאוד.‬
‫הניאנדרטלים היו אנושיים, הם היו בעלי חוסן,‬
‫הם היו מאוד דומים לנו.‬
‫אבל יום אחד הכול הסתיים.‬
‫מה שמעלים את תעלומת היעלמותם.‬
‫אחרי הכול, אם הניאנדרטלים של גיברלטר‬ ‫היו חסינים כל כך במשך זמן כה רב,‬
‫מה כבר השתבש?‬
‫אנשים מקשרים את עידן הקרח להתקררות,‬ ‫מה שכמובן קרה,‬
‫אבל הכול גם נעשה יבש יותר.‬
‫השינוי שפגע בניאנדרטלים האלה בגיברלטר,‬
‫להשקפתי, היה עולם שלם של עצים שנעלם.‬
‫יש עצים, ולמה הם חשובים?‬
‫כי הם מאפשרים לך‬ ‫לארוב לטרף גדול ולצוד אותו.‬
‫לאורך הזמן, כל מבנה הגוף שלהם‬
‫הפך לכזה של מתאבק, אם תרצו,‬
‫והם היו מסוגלים‬ ‫לקפוץ על בעלי החיים האלה עם חניתות,‬
‫להשליך חניתות ולהרוג את בעלי החיים.‬
‫לפתע, העולם הזה הופך לשטח פתוח.‬
‫בעלי החיים רואים אותך מתקרב מרחוק.‬ ‫אי אפשר להתקרב אליהם.‬
‫כשהגיע השינוי, הוא היה כל כך מהיר,‬
‫שהביולוגיה שלהם לא הייתה יכולה‬ ‫להשתנות באותה מהירות.‬
‫וזה מה שפגע בהם.‬
‫אנחנו חושבים שאנחנו פסגת האבולוציה,‬
‫ככה תמיד תיארנו את עצמנו.‬
‫אפילו עם כבוד לניאנדרטלים,‬ ‫אנחנו כאן והם לא,‬
‫כי היינו טובים מהם.‬
‫אבל ניתן להתאים את עצמך בצורה מצוינת,‬ ‫ניתן להצליח מאוד בפלנטה,‬
‫כמו שאולי נטען שאנחנו עושים היום,‬
‫ובכל זאת, הסיפור הזה מראה לנו‬ ‫שיש דרכים אחרות להיות אנושיים,‬
‫והדרכים הללו יכולות להיכשל לפעמים.‬
‫אולי אנחנו חושבים שאנחנו מאוד מצליחים‬ ‫בפלנטה הזו, אבל צריך להיזהר.‬
‫לפני כ-40,000 שנה,‬ ‫מספרי הניאנדרטלים היו בצניחה חופשית.‬
‫לא רק בגיברלטר, אלא בכל רחבי עולמם.‬
‫שינוי האקלים היה גורם בירידתם...‬
‫אבל גם תחרות גוברת מצד מין אחר הייתה כזו.‬
‫עד היום, כולנו נושאים מעט דנ"א ניאנדרטלי.‬
‫שושלת של אבותינו הקדומים שאבדו מזמן.‬
‫במשך לפחות 100,000 שנה,‬ ‫גלים של הומו סאפיינס‬
‫התפשטו מאפריקה לתוך אירופה ואסיה...‬
‫ופגשו בדרכם ניאנדרטלים.‬
‫יכול להיות שחלק מאותם מפגשים היו אלימים.‬
‫אבל ניתן להניח שחלקם היו שלווים יותר.‬
‫קבוצת אנשים אחת‬ ‫מזהה את האנושיות של הקבוצה השנייה.‬
‫הדרך של אותם מסעות אפיים‬ ‫לקחה את ההומו סאפיינס דרך המזרח התיכון.‬
‫קרוב לאתרי הקבורה הקדומים‬ ‫של הניאנדרטלים של שאנידר.‬
‫גנים ניאנדרטליים נוכחים‬ ‫בתוך הומו סאפיינס רבים.‬
‫ואני באמת מאמין שאנחנו בני דודים.‬
‫אנחנו חולקים אותו דם.‬
‫יש לנו אותם אבות קדומים.‬
‫אחד הדברים המרתקים בארכיאולוגיה בעיניי‬
‫הוא מגוון הדרכים להיות אנושי.‬
‫כשאנחנו בוחנים שלדים של אנשים,‬
‫הם יכולים לספר לנו‬ ‫על חייהם ועל החוויות שלהם בעולם.‬
‫כשחפרנו ומצאנו את שאנידר Z,‬ ‫זיהינו כמה מאפיינים‬
‫שהציעו את האפשרות שמדובר במבוגר,‬
‫אבל לא ידענו מה היה גילו במותו,‬
‫לא ידענו אם מדובר בזכר או נקבה,‬
‫וגם לא ידענו הרבה על חייו.‬
‫אז עכשיו אנחנו עובדים‬ ‫על מתן תשובה להרבה מהשאלות האלה.‬
‫יש לנו כאן את הרדיוס השמאלית.‬ ‫זאת אחת מעצמות הזרוע הקדמית.‬
‫אנחנו כבר יודעים שזה היה פרט קטן יחסית,‬
‫שגובהו היה בין 1.55 מטר ל-1.6 מטר.‬
‫קצת יותר ממטר וחצי.‬
‫יש לנו כאן חלק מהלסת התחתונה,‬ ‫עם חלק מהשיניים.‬
‫חשוב לשים לב שרבות מהשיניים כאן,‬
‫במיוחד השיניים הקדמיות, שחוקות ביותר.‬
‫זה האמייל,‬
‫וכל השיניים האלה שחוקות לחלוטין.‬
‫אנחנו יודעים בוודאות‬ ‫שניאנדרטל עם שיניים שחוקות כל כך‬
‫היה מבוגר,‬
‫ככל הנראה סביב גיל 40-50.‬
‫יש לנו דרכים לדעת את מינו של הפרט מהשלד.‬
‫השתמשנו בטכניקה שנקראת פרוטאומיקס,‬
‫שבה מנתחים חלק מהחלבונים‬ ‫שנמצאים בתוך האמייל בשן,‬
‫כי אנחנו יודעים שיש חלבון מסוים,‬ ‫שמיוצר בזמן שהאמייל נוצר,‬
‫שיש לו גרסה שונה שמקודדת על ידי‬
‫מה שנמצא על כרומוזום X‬ ‫לעומת מה שנמצא על כרומוזום Y.‬
‫זה מצביע בצורה חזקה מאוד‬ ‫על כך שמדובר בנקבה.‬
‫לעיתים קרובות‬ ‫אנחנו חושבים על ניאנדרטלים כזכרים,‬
‫או שאנחנו נוטים להתמקד‬ ‫בהיבטים של התנהגות זכרית.‬
‫זאת הזדמנות מלהיבה מאוד‬ ‫להבין את החברה הניאנדרטלית באופן שלם יותר.‬
‫אני חושבת שאם יהיה שחזור אמיתי‬
‫של איך האישה הניאנדרטלית הזו נראתה בחייה,‬
‫זה יהיה מלהיב ביותר.‬
‫ובכן, ד"ר פומרוי...‬ ‫-בוא נברר.‬
‫יש לנו כבר אחת מוכנה.‬
‫כן.‬
‫אני אתחיל מזה.‬
‫וואו.‬ ‫-וואו.‬
‫טוב.‬ ‫-טוב.‬
‫מדהים. כדאי שנסובב אותה,‬ ‫כדי שכולם יוכלו לראות.‬
‫וואו.‬
‫היא מסתכלת עליי.‬
‫נכון. כנראה שבילית איתה הכי הרבה זמן, אז...‬
‫ואת גם זוכרת את האף, ו...‬ ‫-כן.‬
‫זה מדהים.‬ ‫-כן.‬
‫מעניין איך הם הציגו את ההבעה שלה,‬ ‫את הרגשות הגלומים בה.‬
‫אני חושבת שזה היופי בסוג כזה של שחזורים,‬
‫שיש אנשים ביקורתיים במידת מה,‬
‫שאומרים, "אי אפשר לדעת איך אנשים נראו",‬
‫ושצריך להניח כל מיני הנחות ודברים כאלה,‬ ‫וזה נכון מאוד,‬
‫אבל...‬
‫אני חושבת שזה כן נותן לך תחושה שלה כאדם.‬
‫היא מגיעה ללב של מה זה אומר להיות אנושי,‬
‫מה זה היה להיות ניאנדרטלית אנושית.‬
‫איכשהו, מקבלים משהו מה...‬
‫לא יודע, מהיסטוריית החיים העמוקה‬ ‫של האישה הזו.‬
‫האנשים המבוגרים יותר,‬ ‫עם הידע והניסיון שלהם...‬
‫- שאנידר Z -‬
‫הם אלו שידעו איפה נמצאים המקומות הטובים.‬
‫הזיכרון הזה, בין אם הוא היה רק בראשה,‬
‫או שזה משהו שהיה בראשה‬ ‫והיא חלקה באמצעות שירים וסיפורים‬
‫עם ילדים ונכדים,‬
‫היה חיוני ביותר לקבוצה.‬
‫במובנים רבים‬ ‫זו הייתה תחילתה של ציוויליזציה,‬
‫במובן אמיתי בהרבה מהפעם הראשונה‬ ‫שמישהו בנה בניין או משהו כזה.‬
‫סביר להניח שהיה לה‬ ‫מעין תפקיד של אגירת ידע,‬
‫והיה לה תפקיד מרכזי‬ ‫בהעברת הידע הזה לדור הבא.‬
‫והנה אנחנו,‬
‫75,000 שנה אחר כך,‬
‫לומדים ממנה, עדיין.‬
‫מערת שאנידר לימדה אותנו המון‬ ‫על האדם הניאנדרטלי,‬
‫והיא עדיין מלמדת אותנו.‬
‫אבל היא גם גרמה לנו לחשוב‬ ‫על השאלה מה זה אומר להיות אנושי?‬
‫דברים כמו חמלה זה כלפי זה.‬
‫אופן ההתמודדות שלנו עם מוות.‬
‫עם מה שבאופן בלתי נמנע יקרה לכולנו.‬
‫כרגע אנחנו מקבלים תמונה מסוימת,‬ ‫והיא מדהימה ועשירה,‬
‫אבל היא בהחלט לא התמונה המלאה,‬
‫ויש עוד הרבה מה לגלות שם...‬
‫לגבי ההבנה שלנו‬ ‫של מה זה "להיות אנושי" ומהי "אנושיות".‬
‫תרגום כתוביות: גלעד קשר‬